stanford-oval/wikipedia huggingface dataset:
กีฬายิงปืนในกีฬาแห่งชาติครั้งที่ 41
สรุปผลการแข่งขัน > ประเภทหญิง

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| ปืนยาวท่านอน บุคคลหญิง | กรุงเทพมหานคร<br\>วิชชุดา  ไพจิตรกาญจนกุล | เชียงใหม่<br\>ธัญลักษณ์  โชติพิบูลศิลป์ | พระนครศรีอยุธยา<br\>รัชฎาภรณ์  เปล่งแสงทอง |
| ปืนยาวมาตรฐานสตรี บุคคลหญิง | พระนครศรีอยุธยา<br\>รัชฎาภรณ์  เปล่งแสงทอง | สงขลา<br\>ปุณรดา  เมฆะวุฒิกุล | อุบลราชธานี<br\>สิริจิตร  คงนิล |
| ปืนยาวมาตรฐานสตรี ทีมหญิง | อุบลราชธานี<br\>กนกพิชญ์  บุญดาว<br\>มนโศภิษฐ์  ขจรกลิ่น<br\>สิริจิตร  คงนิล | เชียงใหม่<br\>ธัญลักษณ์  โชติพิบูลศิลป์<br\>รภัสนันทน์  ธนันอมรพงศ์<br\>อาภากร  ฉั่วสาครวิไล | เชียงใหม่<br\>ฐิติมาพร  โสภามัง<br\>ณปภัช  ภัทรจิตติอมร<br\>นราดาปวีณ์  หมั่นเขตกิจ |
| ปืนยาวอัดลม บุคคลหญิง | อุบลราชธานี<br\>สิริจิตร  คงนิล | กรุงเทพมหานคร<br\>สุนันทา  มัจฉาชีพ | เชียงใหม่<br\>ธัญลักษณ์  โชติพิบูลศิลป์ |
| ปืนยาวอัดลม ทีมหญิง | เชียงใหม่<br\>ธัญลักษณ์  โชติพิบูลศิลป์<br\>สุภาภรณ์  เหล็กกล้า<br\>อภิรติ  ทิพย์เวียง | กรุงเทพมหานคร<br\>ฐานิดา  รุ่งเรือง<br\>สุนันทา  มัจฉาชีพ<br\>สุภามาส  วันแก้ว | ราชบุรี<br\>ปรียาภัทร  ราชรักษ์<br\>วณิชยา  แคล่วคล่อง<br\>สิริณี  สายสนิท |
| ปืนสั้นสตรี บุคคลหญิง | พระนครศรีอยุธยา<br\>ณภัสวรรณ  หย่างไพบูลย์ | กรุงเทพมหานคร<br\>เณริศศา  ยกสุวรรณ | กรุงเทพมหานคร<br\>กัลยกร  หิรัญเพิ่ม |
| ปืนสั้นสตรี ทีมหญิง | กรุงเทพมหานคร<br\>กัลยกร  หิรัญเพิ่ม<br\>เณริศศา  ยกสุวรรณ<br\>ปิยดา  ภู่ภิรมย์ชัยกุล | กรุงเทพมหานคร<br\>ปรินฐ์ชุฎาห์  เมธาวีวงศ์<br\>รินทร์ลภัส  พัฒนะชัยจรัส<br\>สุวลักษณ์  ช่างเสนาะ | สงขลา<br\>กันยารัตน์  พลภักดี<br\>ชนิสรา  เมฆประสิทธิ์<br\>พิชญ์ปภานัน  เมฆประสิทธิ์ |
| ปืนสั้นอัดลม บุคคลหญิง | จันทบุรี<br\>วันวรินทร์  อยู่สวัสดิ์ | เชียงใหม่<br\>ภัทรสุดา  โซวสง่า | กรุงเทพมหานคร<br\>เณริศศา  ยกสุวรรณ |
| ปืนสั้นอัดลม ทีมหญิง | กรุงเทพมหานคร<br\>เณริศศา  ยกสุวรรณ<br\>ฟองฟ้า  พลประจักษ์<br\>อรรัมภา  เรืองปัญญาวุฒิ | จันทบุรี<br\>ณขวัญ  เถรวงศ์พินิจ<br\>ปรีชญา  อุทัยรัศมี<br\>วันวรินทร์  อยู่สวัสดิ์ | เชียงใหม่<br\>ธนัชพร  เชาวน์วิทยางกูร<br\>พิมจันทร์  ไวยเนตร<br\>ภัทรสุดา  โซวสง่า |
ผลการแข่งขัน > ประเภทชาย > ปืนยาว 3 ท่า ชาย

แข่งขันวันที่ 10 ธันวาคม 2555
ผลการแข่งขัน > ประเภทชาย > ปืนยาวท่านอน ชาย

แข่งขันวันที่ 5 ธันวาคม 2555
ผลการแข่งขัน > ประเภทชาย > ปืนยาวอัดลม ชาย

แข่งขันวันที่ 4 ธันวาคม 2555
ผลการแข่งขัน > ประเภทชาย > ปืนสั้นชนวนกลาง ชาย

แข่งขันวันที่ 11 ธันวาคม 2555
ผลการแข่งขัน > ประเภทชาย > ปืนสั้นมาตรฐาน ชาย

แข่งขันวันที่ 10 ธันวาคม 2555
ผลการแข่งขัน > ประเภทชาย > ปืนสั้นยิงช้า ชาย

แข่งขันวันที่ 4 ธันวาคม 2555
ผลการแข่งขัน > ประเภทชาย > ปืนสั้นยิงเร็ว ชาย

แข่งขันวันที่ 8 ธันวาคม 2555
ผลการแข่งขัน > ประเภทชาย > ปืนสั้นอัดลม ชาย

แข่งขันวันที่ 6 ธันวาคม 2555
ผลการแข่งขัน > ประเภทหญิง > ปืนยาวท่านอน หญิง

แข่งขันวันที่ 6 ธันวาคม 2555
| 0 | 1 | 2 | 3 |
| --- | --- | --- | --- |
ประเภทบุคคล
| อันดับ | นักกีฬา | ทีมจังหวัด | คะแนน |
| 1 ! | วิชชุดา  ไพจิตรกาญจนกุล | กรุงเทพมหานคร | 595 |
| 2 ! | ธัญลักษณ์  โชติพิบูลศิลป์ | เชียงใหม่ | 594 |
| 3 ! | รัชฎาภรณ์  เปล่งแสงทอง | พระนครศรีอยุธยา | 593 |
| 4 | สุนันทา  มัจฉาชีพ | กรุงเทพมหานคร | 590 |
| 4 | มัญชุลิกา  มานะกิจ | สุพรรณบุรี | 590 |
| 6 | สุภามาส  วันแก้ว | กรุงเทพมหานคร | 585 |
| 7 | วิจิตรา  ประพันธ์ศิริ | กรุงเทพมหานคร | 584 |
| 8 | ณัฎฐา  พัชนี | อุบลราชธานี | 583 |
| 8 | กนกพิชญ์  บุญดาว | อุบลราชธานี | 583 |
| 10 | ปรียาภัทร  ราชรักษ์ | ราชบุรี | 581 |
| 11 | สิริจิตร  คงนิล | อุบลราชธานี | 579 |
| 12 | กุลชญา  จิรเตโชกิจ | สมุทรสงคราม | 575 |
| 13 | พิชญธิดา  สุวรรณ | เชียงใหม่ | 574 |
| 13 | อัจฉราพรรณ  เนตรขำ | สุพรรณบุรี | 574 |
| 15 | วัลลภา  เอื้ออารี | ลำปาง | 571 |
| 16 | ณัฐนิชา  สมฤทธิ์ | เชียงใหม่ | 570 |
| 16 | ณปภัช  ภัทรจิตติอมร | เชียงใหม่ | 570 |
| 16 | อภิรติ  ทิพย์เวียง | เชียงใหม่ | 570 |
| 16 | เกศกนก  กิติเดช | ลำพูน | 570 |
| 20 | ธีราพร  แถมพันธ์ | อุบลราชธานี | 568 |
| 21 | อภิชญา  คงนิล | อุบลราชธานี | 567 |
| 22 | มนโศภิษฐ์  ขจรกลิ่น | อุบลราชธานี | 565 |
| 23 | กษิรา  วงศ์สุวรรณ | สงขลา | 564 |
| 24 | วณิชยา  แคล่วคล่อง | ราชบุรี | 561 |
| 25 | ไพวรรณ  มั่นคงวิวัฒน์ | เชียงราย | 556 |
| 26 | ณัฐธิดา  โลหะรักษ์ | ภูเก็ต | 540 |
| 27 | ศศิภา  พรหมชุณห์ | อุบลราชธานี | 533 |
| 28 | จุฑารัตน์  มัจฉาชีพ | สมุทรสงคราม | 504 |
| 29 | รภัสนันทน์  ธนันอมรพงศ์ | เชียงใหม่ | 76 |
| 30 | ภัสสรณัฐ  หงษ์ประเสริฐ | กรุงเทพมหานคร | DNS |
| 30 | กรกนก  สิทธิพันธุ์ | ราชบุรี | DNS |
| 30 | หทัยชนก  อัครนิธิกุล | ราชบุรี | DNS |
| 30 | ศิรินภา  ศิริมา | อุบลราชธานี | DNS |
| 30 | วชิรพรรณ  นาคดิลก | ราชบุรี | DNS |
| 30 | ปรมาภรณ์  พงษ์เหล่าขำ | กรุงเทพมหานคร | DNS |
| 30 | ชนกนันท์  มีปลอด | นครศรีธรรมราช | DNS |
| 30 | สุชาดา  เลี้ยงกอสกุล | ขอนแก่น | DNS |
| 30 | ทิพย์สุดา  พิสุทธิพันธุ์ | สงขลา | DNS |
| 30 | ณัฐชฎา  สมภูมิ | สมุทรสงคราม | DNS |
| 30 | ปุณรดา  เมฆะวุฒิกุล | สงขลา | DNS |
ผลการแข่งขัน > ประเภทหญิง > ปืนยาวมาตรฐานสตรี

แข่งขันวันที่ 8 ธันวาคม 2555
ผลการแข่งขัน > ประเภทหญิง > ปืนยาวอัดลม หญิง

แข่งขันวันที่ 5 ธันวาคม 2555
ผลการแข่งขัน > ประเภทหญิง > ปืนสั้นสตรี

แข่งขันวันที่ 9 ธันวาคม 2555
ผลการแข่งขัน > ประเภทหญิง > ปืนสั้นอัดลม หญิง

แข่งขันวันที่ 7 ธันวาคม 2555
ปูเสฉวน

| ปูเสฉวน |
| --- | --- |

ปูเสฉวนบกไม่ทราบชนิด (Coenobita sp.)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับย่อย:: Pleocyemata
อันดับฐาน:: Anomura
วงศ์ใหญ่:: Paguroidea Latreille, 1802

วงศ์
 Coenobitidae  Diogenidae  Lithodidae  Paguridae  Parapaguridae  Parapylochelidae  Pylochelidae  Pylojacquesidae
ชื่อพ้อง
 Paguridea Latreille, 1802 
ปูเสฉวน เป็นสัตว์ไม่มีกระดูกสันหลัง ในไฟลัมอาร์โธรพอด ในไฟลัมย่อยครัสเตเชียน ในอันดับฐานปูปลอม (Anomura) ในวงศ์ใหญ่ Paguroidea ซึ่งสามารถแบ่งออกได้เป็นวงศ์ต่าง ๆ ได้อีก 7 วงศ์ (ดูในตาราง)
โดยรวมแล้ว ปูเสฉวนเป็นสัตว์ที่มีขนาดเล็ก ประมาณ 1-6 เซนติเมตร มีขาทั้งหมด 10 ขา ไม่มีเปลือกแข็งแบบปูหรือกุ้ง จึงต้องอาศัยในเปลือกหอยเปล่า โผล่เฉพาะหัวและขา 2 คู่ออกจากเปลือก ส่วนขาอีก 2 คู่ใช้ยึดกับเปลือกหอย กินซากพืช ซากสัตว์เป็นอาหาร มักอาศัยอยู่ตามหาดทรายชายทะเล บางชนิดอาจอาศัยอยู่ในน้ำลึก มีประมาณ 1,100 ชนิด บางสกุลอาศัยอยู่แต่เฉพาะบนบก ได้แก่ Coenobita
ปูเสฉวนมีพฤติกรรมการขยายพันธุ์ ด้วยการที่ตัวผู้จะต่อสู้กันด้วยก้ามเพื่อแย่งชิงตัวเมีย เหมือนกุ้ง หรือปูทั่วไป เมื่อตัวผู้ที่ชนะแล้วจะจับตัวเมียไว้ เมื่อตัวเมียลอกคราบ ตัวผู้จะปล่อยน้ำเชื้อเข้าผสมบริเวณขาว่ายส่วนท้อง เกิดเมื่อการปฏิสนธิแล้ว ตัวเมียจะปล่อยไข่ไปในทะเลเพื่อปล่อยไข่ให้ล่องลอยไปในทะเล ซึ่งลูกขนาดเล็กจะยังมีลักษณะไม่เหมือนตัวเต็มวัย จะต้องลอกคราบและมีพัฒนาการต่อไปเรื่อย ๆ ในปูเสฉวนบกก็มีพฤติกรรมเช่นเดียวกัน แต่กระทำกันบกบก และตัวเมียจะลงไปปล่อยในทะเล ก่อนที่ลูกเมื่อแรกเกิดจะกลับมาเติบโตและใช้ชีวิตอยู่บนบก
แหล่งข้อมูลอื่น

ข้อมูลที่เกี่ยวข้องกับ ปูเสฉวน ที่วิกิสปีชีส์
วิกิมีเดียคอมมอนส์มีสื่อเกี่ยวกับ ปูเสฉวน
| --- | --- |
การแยกแยะหน่วยอนุกรมวิธาน:  Wikidata: Q273291  Wikispecies: Paguroidea  BugGuide: 354377  EoL: 46503911  Fossilworks: 63294  iNaturalist: 47398  ITIS: 206947  NBN: NHMSYS0021049580  NCBI: 6744  WoRMS: 106687 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น  เช็กเกีย
ประเภทของประชาธิปไตย

บทความหลัก: ประชาธิปไตย
ประเภทของประชาธิปไตย สามารถจำแนกได้ออกเป็นหลายประเภท โดยบางประเภทให้เสรีภาพและความมีสิทธิ์มีเสียงแก่พลเมืองมากกว่ารูปแบบอื่น
ประเภทของประชาธิปไตย สามารถแบ่งได้ดังนี้
รูปแบบหลัก

ประชาธิปไตยทางตรง (Direct Democracy) หรือที่เรียกกันว่า ประชาธิปไตยบริสุทธิ์ (Pure Democracy) คือ รูปแบบของรัฐที่ให้ประชาชนทุกคนสามารถเข้าไปมีส่วนร่วมในการตัดสินใจทางการเมืองได้โดยตรง รวมไปถึงการร่างกฎหมายและนโยบายของรัฐบาล
ประชาธิปไตยแบบเอเธนส์ (Athenian Democracy) รูปแบบประชาธิปไตยซึ่งใช้กันในสมัยกรีซโบราณ
ประชาธิปไตยแบบมีผู้แทน (Representative Democracy) หรือที่เรียกกันว่า ประชาธิปไตยทางอ้อม (Indirect Democracy) หมายถึง การปกครองที่ประชาชนจะเลือกผู้แทนไปทำหน้าที่แทนตนในการร่วมตัดสินใจทางการเมือง ซึ่งเป็นรูปแบบที่ใช้กันอย่างแพร่หลายที่สุดในสมัยปัจจุบัน
ระบบรัฐสภา (Paliamentary Democracy) คือ รูปแบบการปกครองที่รัฐบาลได้รับการเลือกเข้ามาจากความเห็นชอบของรัฐสภา โดยประมุขแห่งรัฐอาจเป็นกษัตริย์หรือประธานาธิบดีก็ได้ แต่ประมุขฝ่ายบริหาร คือ นายกรัฐมนตรี
ระบบประธานาธิบดี (Presidential system) คือ รูปแบบการปกครองที่อำนาจนิติบัญญัติและอำนาจบริหารแยกออกจากกัน โดยมีประธานาธิบดีเป็นประมุขแห่งรัฐ และได้รับการเลือกตั้งเข้ามาโดยตรงจากประชาชน
ระบบกึ่งประธานาธิบดี (Semi-presidential system) คือ รูปแบบการปกครองที่ผสมผสานระหว่างระบบรัฐสภาและระบบประธานาธิบดี โดยมีประธานาธิบดีเป็นประมุขแห่งรัฐ ซึ่งได้รับการเลือกตั้งเข้ามาโดยตรงจากประชาชน และมีการแต่งตั้งคณะรัฐบาลขึ้นมาเพื่อใช้อำนาจบริหาร
ประชาธิปไตยแบบมีส่วนร่วม (Participatory democracy) คือ รูปแบบการปกครองที่เกี่ยวข้องกับการยินยอมและความเป็นเอกฉันท์ โดยเป็นแนวคิดที่นำเสนอมุมมองทางการเมืองที่ดีกว่า โดยเปิดโอกาสให้ประชาชนมีส่วนร่วมให้มากกว่าเพียงการเลือกตั้ง เหมือนกับประชาธิปไตยแบบมีผู้แทนเท่านั้น
แนวคิดสังคมนิยม

แนวคิดสังคมนิยมได้มีความคิดเห็นที่แตกต่างกันในเรื่องของประชาธิปไตย โดยมีทั้งสังคมประชาธิปไตย ประชาธิปไตยสังคมนิยม และเผด็จการโดยชนชั้นกรรมาชีพ (ซึ่งในทางปฏิบัติแล้วเป็น ประชาธิปไตยแบบโซเวียต) นักทฤษฎีสังคมนิยมจำนวนมากมีความเชื่อว่าประชาธิปไตยแบบมีส่วนร่วมและประชาธิปไตยในที่ทำงาน เมื่อรวมกันแล้วจะกลายเป็น ประชาธิปไตยแบบมีผู้แทน
ในทฤษฎีของมาร์กซ์ เขาได้มีแนวความคิดต่อต้านประชาธิปไตยเสรี และระบบรัฐสภา อันเป็นจุดกำเนิดของพรรคการเมืองและระบบทุนนิยม ทั้งมาร์กซ์ เลนินและทร็อตสกีเชื่อว่าประชาธิปไตยทางตรงจะสามารถใช้ผ่านช่องทางระบบคอมมูน ระบบดังกล่าวได้แสดงให้เห็นอย่างชัดเจนว่าเป็นประชาธิปไตยแบบสภา ซึ่งเริ่มต้นขึ้นจากประชาธิปไตยในที่ทำงาน
ดูเพิ่ม

ประชาธิปไตยครึ่งใบ
ประชาธิปไตยที่เคารพสิทธิของเสียงข้างน้อย
ปก พอลกุณ

| ปก พอลกุณ |
| --- | --- |

สมาชิกสภาผู้แทนราษฎรจังหวัดพระตะบอง
ดำรงตำแหน่ง พ.ศ. 2489 – พ.ศ. 2489
ถัดไป: ตำแหน่งยกเลิก
ประธานคณะกรรมการปลดปล่อยแห่งชาติเขมร
ดำรงตำแหน่ง เดือนกรกฎาคม พ.ศ. 2492 – ต้นปีพ.ศ. 2493
ถัดไป: แก้ว ตัก
 
ข้อมูลส่วนบุคคล
ศาสนา: พุทธ
พรรคการเมือง: เขมรอิสระ

ปก พอลกุณ หรือปก กุณ (Poc Khun) หรือพระพิเศษพานิช หรือวิบูล ปกมนตรี เป็นชาวกัมพูชาที่มีบทบาทโดดเด่นในการจัดตั้งขบวนการเขมรอิสระเพื่อต่อต้านการปกครองกัมพูชาของฝรั่งเศส และมีความสัมพันธ์ที่ใกล้ชิดกับไทย
ประวัติ

ปก พอลกุณเป็นบุตรของออกญามหามนตรี อดีตเสนาบดีกระทรวงวังของกัมพูชา สมรสกับฉอ้อน อภัยวงศ์ น้องสาวของควง อภัยวงศ์ เป็นผู้ก่อตั้งเขมรอิสระขึ้นที่กรุงเทพฯ ในระหว่างกรณีพิพาทอินโดจีนฝรั่งเศสเพื่อแสดงความบริสุทธิ์ใจว่าไม่ได้เป็นสายลับของฝรั่งเศสในไทย ฐานกำลังที่สำคัญของกลุ่มนี้อยู่ที่พระตะบองและเสียมราฐ ผู้ร่วมทีมที่สำคัญคือ เต๊าะ ลิ้มตระกูล, ดาบ ฌวน (หรือ ชวน เข็มเพชร), ฮุล วงษานุภาพ และเมมวน (หรือ แม่ม้วน) เมื่อไทยได้เข้ามาปกครองพระตะบอง เสียมราฐและสตึงแตรง ปก พอลกุณได้รับเลือกตั้งเป็นสมาชิกสภาผู้แทนราษฎรจังหวัดพระตะบองอยู่ระยะหนึ่งก่อนที่ไทยจะคืนดินแดนนี้ให้ฝรั่งเศส
อย่างไรก็ตาม เขมรอิสระของปก พอลกุณล่มสลายลงใน พ.ศ. 2489 เนื่องจากความขัดแย้งภายในกลุ่ม และฝ่ายไทยหันไปสนับสนุนกลุ่มของดาบ ฌวนแทน ต่อมาเมื่อมีการจัดตั้งคณะกรรมการปลดปล่อยแห่งชาติเขมร ปก พอลกุณได้รับเชิญมาเป็นประธานเมื่อเดือนกรกฎาคม พ.ศ. 2492 ซึ่งเป็นช่วงที่มีความขัดแย้งระหว่างกลุ่มของดาบ ฌวนกับฝ่ายที่นิยมเวียดมิญ จนกระทั่ง ต้นปีพ.ศ. 2493 ปก พอลกุณได้ลาออกจากประธานคณะกรรมการหลังถูกกล่าวหาว่ายักยอกเงินสำหรับนำไปซื้ออาวุธที่กรุงเทพฯ หลังจากที่กลุ่มของดาบ ฌวน มอบตัวต่อฝ่ายฝรั่งเศสไม่นานนัก และไม่ได้มีบทบาทในขบวนการเขมรอิสระอีก
บ๊ะจ่าง

| --- | --- |
บ๊ะจ่างไส้ถั่วแดง
ประเภท: ข้าวต้มมัด
แหล่งกำเนิด: จีน
ภูมิภาค: พื้นที่ที่พูดภาษาจีน ในเอเชียตะวันออกและผู้มีเชื้อสายจีนในประเทศอื่น
ส่วนผสมหลัก: ข้าวเหนียวยัดไส้ต่าง ๆ แล้วห่อด้วยไม้ไผ่หรือใบกก
รูปแบบอื่น: กี่จ่าง
 ตำราอาหาร: บ๊ะจ่าง   สื่อ: บ๊ะจ่าง
บ๊ะจ่าง ตามสำเนียงฮกเกี้ยน หรือ โร่วจ้ง ตามสำเนียงกลาง (จีน: 肉粽; พินอิน: Ròu Zòng; เป่อ่วยยี: bah-chàng) บ้างเรียก ขนมจ้าง เป็นชื่ออาหารคาวประเภทข้าวต้มมัดชนิดหนึ่งของจีน ทำด้วยข้าวเหนียวนำมาผัดน้ำมัน มีไส้หมูเค็มหรือหมูพะโล้ กุนเชียง ไข่เค็มเฉพาะไข่แดง กุ้งแห้ง เห็ดหอม เป็นต้น ห่อด้วยใบไผ่แล้วนึ่งให้สุก
บ๊ะจ่างที่ยังห่อด้วยใบไผ่
บ๊ะจ่างไส้เนื้อสัตว์
นอกจากนี้ยังมีบ๊ะจ่างที่ไม่มีไส้ เรียกว่า กี่จ่าง (栀粽) หรือขนมจ้างจืด ใช้จิ้มกินกับน้ำตาล
ดูเพิ่ม

เทศกาลวันไหว้ขนมจ้าง
โอนิงิริ
บ๊อบบี้ ปาเกียว

| บ๊อบบี้ ปาเกียว |
| --- | --- |
เกิด: อัลเบอร์โต ดี ปาเกียว   (Alberto D. Pacquiao) 12 ธันวาคม พ.ศ. 2523
บ๊อบบี้ ปาเกียว หรือ อัลเบอร์โต ดี ปาเกียว  (Bobby Pacquiao) นักมวยสากลชาวฟิลิปปินส์ เกิดเมื่อ 12 ธันวาคม พ.ศ. 2523 สถิติการชก 44 ครั้ง ชนะ 29 (น็อค 14) เสมอ 3 แพ้ 15 เป็นน้องชายของแมนนี่ ปาเกียว
เกียรติประวัติ

แชมป์ฟิลิปปินส์รุ่นซูเปอร์เฟเธอร์เวท (2545 – 2547)
แชมป์ WBC Continental Americas รุ่นซูเปอร์เฟเธอร์เวท
ชิง 17 มิถุนายน 2548 ชนะน็อค คาร์ลอส นาวาโร ยก 7 ที่ สหรัฐ
ป้องกันแชมป์ครั้งที่ 1, 10 มิถุนายน 2549 ชนะน็อค เควิน เคลลี่ ยก 4 ที่ สหรัฐ
เสียแชมป์ 16 พฤศจิกายน 2549 แพ้น็อค เฮกเตอร์ เวลาสเควซ ยก 11 ที่ สหรัฐ (ปาเกียวถูกปลดก่อนหน้านี้เพราะทำน้ำหนักไม่ได้)
แชมป์ WBO เอเชียรุ่นไลท์เวท
ชิง 2 สิงหาคม 2551 ชนะน็อค เดโช บ้านกล้วยยิม ยก 8 ที่ ฟิลิปปินส์
เคยชิงแชมป์ต่อไปนี้แต่ไม่สำเร็จ
ชิงแชมป์ IBF แพนแปซิฟิกรุ่นเฟเธอร์เวทเมื่อ 18 กุมภาพันธ์ 2548 แพ้น็อค ฟ้าประกอบ รักเกียรติยิม ยก 9 ที่ พัทยา
นิรุต สอนคำหาร

| นิรุต สอนคำหาร |
| --- | --- |
เกิด: 5 สิงหาคม พ.ศ. 2512 อำเภอหนองกุงศรี จังหวัดกาฬสินธุ์
เสียชีวิต: 18 เมษายน พ.ศ. 2555 (42 ปี) สถานีตำรวจภูธรคลองวาฬ   จังหวัดประจวบคีรีขันธ์
สาเหตุเสียชีวิต: ฆ่าตัวตายด้วยการแขวนคอ
สัญชาติ: ไทย
มีชื่อเสียงจาก: วางยาพิษคนขับรถรับจ้างต่อเนื่อง

เหตุจูงใจ: ประสงค์ต่อทรัพย์
รายละเอียด
ผู้เสียหาย: 9 ราย
วันที่: พ.ศ. 2554 – 2555
ตำแหน่ง: จังหวัดกาฬสินธุ์และภาคใต้ของประเทศไทย
เป้าหมาย: คนขับรถรับจ้าง
ตาย: 5 (พบศพ)   1 ราย (สูญหาย)
บาดเจ็บ: 2
วันที่ถูกจับ: 16 เมษายน พ.ศ. 2555
 
นิรุต หรือ จำลอง สอนคำหาร หรือที่รู้จักกันในชื่อ ฆาตกรรถกระบะ เป็นฆาตกรที่วางยาพิษคนขับรถรับจ้าง 9 รายติดต่อกันในช่วง พ.ศ. 2554 – 2555 ก่อนนำเหยื่อไปทิ้งไว้ข้างถนนแล้วขโมยรถไปขาย เขาถูกจับกุมที่ห้องพักในจังหวัดนครปฐม วันที่ 18 เมษายน พ.ศ. 2555 เขาได้ฆ่าตัวตายในห้องขังสถานีตำรวจภูธรคลองวาฬ
อำเภอเมือง จังหวัดประจวบคีรีขันธ์
ประวัติ

เขาเกิดที่อำเภอหนองกุงศรี จังหวัดกาฬสินธุ์ เมื่อเขาอายุ 10 ขวบพ่อของเขาได้ย้ายไปอยู่ที่จังหวัดสงขลา เมื่อเขาอายุ 25 ปีเขาได้กลับมามีครอบครัวที่หมู่บ้านโคกเครือ อำเภอหนองกุงศรีอีกครั้ง เขามีอาชีพขับรถรับจ้างและมีนิสัยชอบเล่นพนัน
ทำให้เงินไม่พอใช้
การก่อคดี > รูปแบบการก่อคดี

นิรุตมีรูปแบบการก่อคดีโดยการใช้ยาฆ่าแมลงชนิดแลนแนทใส่ลงไปในกาแฟ แล้วนำกาแฟนั้นไปให้คนขับรถดื่มแล้วนำร่างไปทิ้งในที่เปลี่ยว
การก่อคดี > ฆาตกรรมนางยุพิน จอนเข็ม

วันที่ 11 มกราคม พ.ศ. 2554 ได้มีคนพบศพนางยุพินถูกถ่วงน้ำกับอิฐบล็อคที่เขื่อนลำปาว ซึ่งตำรวจสามารถสืบหาตัวว่าคนร้ายคือนิรุตจากลายนิ้วมือที่หน้าบ้าน
การก่อคดี > วางยาพิษคนขับรถรับจ้างต่อเนื่อง

ในช่วง พ.ศ. 2554 – 2555 เขาได้จ้างคนขับรถรับจ้างให้นำรถไปช่วยขนย้ายสิ่งของ เขาจะนัดหมายและเดินทางไปกับคนขับรถรับจ้างด้วย ระหว่างทางเขาจะจอดที่สถานีบริการน้ำมันแล้วไปซื้อกาแฟ หลังจากนั้นจะใส่ยาฆ่าแมลงลงในกาแฟแล้วให้คนขับรถดื่ม เมื่อเสียชีวิตเขาจะนำร่างของคนขับรถไปทิ้งไว้ในที่ลับตาคน ก่อนจะขโมยรถหลบหนีไปขายให้กับแก๊งโจรกรรมรถที่อำเภอหาดใหญ่ โดยเขาได้ก่อคดีกับคนขับรถรับจ้าง 8 ราย
การก่อคดี > วางยาพิษคนขับรถรับจ้างต่อเนื่อง > จับกุม

เขาถูกจับกุมในวันที่ 17 เมษายน พ.ศ. 2555 หลังจากเขาได้ฆาตกรรม นายสมศักดิ์ ศรีจำปา ที่ริมถนนเพชรเกษม ตำบลคลองวาฬ เมื่อวันที่ 9 เมษายน พ.ศ. 2555 แล้วนำรถที่ขโมยมาได้ไปขายที่อำเภอหาดใหญ่ หลังจากนั้นเขาได้ขึ้นเครื่องบินจากสนามบินหาดใหญ่มาที่สนามบินสุวรรณภูมิซึ่งเขาถูกกล้องวงจรปิดของสนามบินบันทึกไว้ เขาถูกจับกุมในห้องพักในอำเภอสามพรานหลังจากกองปราบปรามได้รับแจ้งว่าเขาอยู่ในห้องพักในอำเภอสามพราน
การก่อคดี > เหยื่อ

เขาได้ก่อเหตุไว้ 9 คดีดังนี้
| รายที่ | ชื่อ | สถานที่พบ/ทิ้งเหยื่อ | สถานะ | หมายเหตุ |
| --- | --- | --- | --- | --- |
| 1 | นางยุพิน จอนเข็ม | เขื่อนลำปาว  | เสียชีวิต | ถูกฆ่าแล้วนำมาถ่วงน้ำด้วยอิฐบล็อค |
| 2 | นายมนตรี กาลาม | จังหวัดประจวบคีรีขันธ์ | รอดชีวิต | ถูกวางยาพิษแต่รอดชีวิตมาได้ |
| 3 | นายรอบ รอแคว้น | จังหวัดสุราษฎร์ธานี | เสียชีวิต |  |
| 4 | นายวัชระ สืบเชื้อ | คอสะพาน ระหว่างอำเภอสวีกับอำเภอทุ่งตะโก | สูญหาย | ปัจจุบันยังไม่พบร่าง |
| 5 | นายเจริญ ดาราน้อย | - | รอดชีวิต | ถูกวางยานอนหลับ พอรู้ตัวจึงไล่นิรุตลงจากรถ |
| 6 | นายไพฑูรย์ ปัตตาลาโพธิ์ | ไร่อ้อยในอำเภอชะอำ จังหวัดเพชรบุรี | รอดชีวิต | ถูกวางยาพิษแต่รอดชีวิตมาได้ |
| 7 | นายจุลศิล สลางสิงห์ | อำเภอท่าแซะ จังหวัดชุมพร | เสียชีวิต |  |
| 8 | นายจำนงค์ ศรีระชาติ | ป่าละเมาะริมคลอง หมู่ 9 ตำบลบ้านนา อำเภอเมืองชุมพร จังหวัดชุมพร | เสียชีวิต | นิรุตได้พาภรรยาไปด้วย |
| 9 | นายสมศักดิ์ ศรีจำปา | ริมถนนเพชรเกษม ตำบลคลองวาฬ | เสียชีวิต |  |
ฆ่าตัวตาย

หลังจากเขาถูกนำตัวมาแถลงข่าวที่กองปราบปราม ก่อนที่จะควบคุมตัวส่งต่อไปยังสถานีตำรวจภูธรคลองวาฬเพื่อดำเนินคดีและขยายผลหาตัวเหยื่อที่ยังสูญหาย ในวันที่ 17 เมษายน พ.ศ. 2555 เขาได้พยายามฆ่าตัวตายด้วยการใช้สายไฟเเขวนคอแต่สายไฟขาดทำให้เขารอดชีวิต ในช่วงเช้ามืดของวันต่อมาเขาได้ใช้เสื้อยืดของเขาแขวนคอกับลูกกรงของห้องขัง เจ้าหน้าที่ได้เห็นเหตุการณ์และได้พยายามเข้าช่วยเหลือแต่ก็ไม่สามารถช่วยชีวิตเขาได้
ตำบลแม่สอด

| ตำบลแม่สอด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Sot
ประเทศ: ไทย
จังหวัด: ตาก
อำเภอ: แม่สอด
พื้นที่
 • ทั้งหมด: 27.20 ตร.กม. (10.50 ตร.ไมล์)
ประชากร (2552)
 • ทั้งหมด: 50,000 คน
 • ความหนาแน่น: 1,838.23 คน/ตร.กม. (4,761.0 คน/ตร.ไมล์)
รหัสไปรษณีย์ : 63110
รหัสภูมิศาสตร์: 630601
 ส่วนหนึ่งของสารานุกรมประเทศไทย
ตำบลแม่สอด เป็นหนึ่งในจำนวนทั้งหมด 10 ตำบลของอำเภอแม่สอด จังหวัดตาก เกิดขึ้นอย่างเป็นทางการในรัชสมัยพระบาทสมเด็จพระจุลจอมเกล้าเจ้าอยู่หัว (ร.5) ทรงครองราชย์ อยู่ในความปกครองของอำเภอแม่สอด แขวงเมืองตาก มณฑลนครสวรรค์  เป็นตำบลที่มีประวัติศาสตร์และพัฒนาการที่ยาวนาน นับได้ว่าเป็นตำบลแห่งแรก และถูกจัดตั้งขึ้นเป็นการปกครองส่วนภูมิภาคในระดับท้องที่พร้อมกับการจัดตั้งอำเภอแม่สอด หรือกว่า 111 ปี นับจาก พ.ศ. 2441 เป็นต้นมา
การปกครองในตำบลแม่สอด มิได้มีฐานะเริ่มแรกเป็นสภาตำบล หรือองค์การบริหารส่วนตำบล แต่ถูกจัดตั้งครั้งแรกเป็นเทศบาลตำบลแม่สอด จังหวัดตาก เมื่อวันที่ 30 กันยายน พ.ศ. 2482 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (ร.8) ต่อมาปี พ.ศ. 2544 เปลี่ยนแปลงฐานะเทศบาลตำบลแม่สอดจัดตั้งเป็นเทศบาลเมืองแม่สอด เมื่อวันที่ 9 พฤศจิกายน พ.ศ. 2544
และเมื่อวันที่ 28 มกราคม พ.ศ. 2553 ได้เปลี่ยนแปลงฐานะเทศบาลเมืองแม่สอดจัดตั้งเป็นเทศบาลนครแม่สอด เพื่อรองรับความก้าวหน้าของการกระจายอำนาจสู่ท้องถิ่น จึงมีกฎหมายพิเศษในเรื่องของนครแม่สอดซึ่งจะเป็นเขตการปกครองส่วนพิเศษที่รัฐบาลจะได้ผลักดันในรูปแบบกรุงเทพมหานครกับเมืองพัทยา นครแม่สอดจะเป็นการปกครองท้องถิ่นพิเศษ มีความพิเศษมากขึ้นไป คือ จะเป็นครั้งแรกที่มีการจัดทำกฎหมายรองรับ ที่ให้ท้องถิ่นสามารถดำเนินมาตรการที่เกี่ยวข้องกับการส่งเสริมการลงทุนที่เกี่ยวข้องกับเรื่องของแรงงานต่างด้าว ซึ่งเริ่มด้วยการค้าชายแดน กฎหมายนี้ถือว่าจะเป็นกฎหมายการกระจายอำนาจและการปกครองส่วนท้องถิ่น ที่มีความก้าวหน้าฉบับหนึ่งซึ่งก็เป็นนโยบายใหม่ที่รัฐบาลกำลังดำเนิน
ชื่อตำบล

ชื่อ "แม่สอด" นั้น สันนิษฐานไว้เป็น 3 นัย ประการแรก กล่าวกันว่า แม่สอดเป็นเมืองเดียวกันกับ "เมืองฉอด" ซึ่งเป็นเมืองหนึ่งในประวัติศาสตร์ที่ตั้งประชิดชายแดนอาณาจักรสุโขทัย เมืองฉอดมีเจ้าเมืองชื่อพ่อขุนสามชนคำว่า เมืองฉอด เรียกกันนานเข้าอาจเพี้ยนกลายมาเป็น "แม่สอด" ก็เป็นได้ อีกนัยหนึ่งแม่สอดอาจได้ชื่อมาจากชื่อของลำห้วยสายสำคัญที่ไหลผ่านหมู่บ้านนี้ คือ ลำห้วยแม่สอด ที่มีลักษณะการไหลของน้ำคดเคี้ยว สอดแทรกเข้าไปในพื้นที่  ส่วนอีกนัยหนึ่งแม่สอดอาจมาจากคำว่า "เหม่ช็อค" ในภาษามอญซึ่งแปลว่าพม่าตาย ซึ่งในอดีตด่านแม่สอด และด่านแม่ละเมาเป็นทางผ่านสำคัญในการทำศึกสงครามระหว่างสยามกับพม่า
ประวัติศาสตร์และพัฒนาการ

พ.ศ. 2482 มีพระราชกฤษฎีกาจัดตั้งเทศบาลตำบลแม่สอด จังหวัดตาก พุทธศักราช 2482
พ.ศ. 2493 มีพระราชกฤษฎีกาเปลี่ยนแปลงเขตเทศบาลตำบลแม่สอด จังหวัดตาก พ.ศ. 2493 เมื่อวันที่ 17 มิถุนายน พ.ศ. 2493 ผู้รับสนองพระบรมราชโองการ จอมพล ป พิบูลสงคราม นายกรัฐมนตรี (หน้า 669-674 ตอนที่ 35 เล่ม 67 ราชกิจจานุเบกษา 27 มิถุนายน 2493) โดยที่เป็นการสมควรเปลี่ยนแปลงเขตเทศบาลตำบลแม่สอด จังหวัดตาก เสียใหม่ตามความจำเป็นแห่งการบริหารงานของเทศบาล
พ.ศ. 2493 มีประกาศกระทรวงมหาดไทย เรื่อง ตั้งตำบลแม่ปะและตำบลท่าสายลวดในท้องที่อำเภอแม่สอด จังหวัดตาก เมื่อวันที่ 27 พฤศจิกายน 2493 ลงนามโดย รามราชภักดี ปลัดกระทรวง ลงนามแทนรัฐมนตรีว่าการกระทรวงมหาดไทย (หน้า 6299-6302 ตอนที่ 67 เล่ม 67 ราชกิจจานุเบกษา 12 ธันวาคม 2493) เนื่องจากได้มีพระราชกฤษฎีกาเปลี่ยนแปลงเขตเทศบาลตำบลแม่สอด จังหวัดตาก พ.ศ. 2493 เพื่อลดเขตเทศบาลตำบลแม่สอดให้เล็กลงตามความจำเป็นแห่งการบริหารงานของเทศบาล จึงเป็นเหตุให้กระทบกระเทือนถึงเขตการปกครองส่วนภูมิภาค เพราะส่วนที่เคยอยู่ในเขตเทศบาลมาแต่เดิม ได้เปลี่ยนสภาพมาเป็นอยู่นอกเขตเทศบาล ฉะนั้น เพื่อให้การำเนินการปกครองได้เป็นไปตามนัยแห่งพระราชบัญญัติลักษณะปกครองท้องที่ พุทธศักราช 2457 ข้าหลวงประจำจังหวัดตาก อาศัยความในพระราชบัญญัติลักษณะปกครองท้องที่ พุทธศักราช 2457 มาตรา 6 , 29 และพระราชบัญญัติว่าด้วยระเบียบราชการบริหารแห่งราชอาณาจักรไทย พุทธศักราช 2476 มาตรา 20 จึงได้ดำเนินการปรับปรุงเขตการปกครองในท้องที่อำเภอแม่สอดเสียใหม่ โดยรวมเขตหมู่บ้านต่าง ๆ ที่ได้ถูกเปลี่ยนสภาพมาอยู่นอกเขตเทศบาลนี้ จัดตั้งเป็นตำบลขึ้นใหม่ อีก 2 ตำบล ขนานนามตำบลว่า "ตำบลแม่ปะ" และ"ตำบลท่าสายลวด" ให้ขึ้นอยู่ในความปกครองของอำเภอแม่สอด ซึ่งแต่ละตำบลมีเขตดังนี้ คือ
1.  ตำบลแม่ปะ
ทิศเหนือ		จดเขตตำบลแม่กาษา อำเภอแม่สอด
ทิศใต้		จดเขตเทศบาลตำบลแม่สอด
ทิศตะวันออก	จดเขตตำบลพะวอ อำเภอแม่สอด
ทิศตะวันตก	จดเขตตำบลแม่ตาว ตำบลท่าสายลวด อำเภอแม่สอด และแม่น้ำเมย เขตประเทศพะม่า (ภาษาในขณะนั้น)
แบ่งเขตการปกครองออกเป็น 6 หมู่บ้าน คือ
หมู่ที่ 1  บ้านแม่ปะเก่า
หมู่ที่ 2  บ้านแม่ปะสันป่าซาง
หมู่ที่ 3  บ้านแม่ปะคำมา
หมู่ที่ 4  บ้านห้วยกะโหลก
หมู่ที่ 5  บ้านปากห้วยแม่สอด
หมู่ที่ 6  บ้านห้วยหินฝน
2.  ตำบลท่าสายลวด
ทิศเหนือ		จดเขตตำบลแม่ปะ อำเภอแม่สอด
ทิศใต้		จดเขตตำบลแม่ตาว อำเภอแม่สอด
ทิศตะวันออก	จดเขตตำบลเทศบาลตำบลแม่สอด
ทิศตะวันตก	จดแม่น้ำเมย เขตประเทศพะม่า
แบ่งเขตการปกครองออกเป็น 6 หมู่บ้าน คือ
หมู่ที่ 1  บ้านแม่ตาว
หมู่ที่ 2  บ้านแม่ตาวท่าสายลวด
หมู่ที่ 3  บ้านท่าหม่องอาจ
หมู่ที่ 4  บ้านวังตะเคียน
หมู่ที่ 5  บ้านปากห้วยแม่สอด
หมู่ที่ 6  บ้านหนองกิ่งฟ้า
และโอนบ้านหัวฝาย ซึ่งถูกตัดออกจากเขตเทศบาลตำบลแม่สอด ไปขึ้นกับหมู่ที่ 4 ตำบลแม่ตาว
กระทรวงมหาดไทยอนุมัติให้ตั้งตำบลและเปลี่ยนแปลงเขตตำบลดังกล่าวข้างต้นได้ ตั้งแต่วันที่ 27 พฤศจิกายน พ.ศ. 2493 เป็นต้นมา
ที่ตั้งและอาณาเขต

ตำบลแม่สอดตั้งอยู่ใจกลางของอำเภอ มีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้
ทิศเหนือ ติดต่อกับองค์การบริหารส่วนตำบลแม่ปะ ตำบลแม่ปะ
ทิศตะวันออก ติดต่อกับองค์การบริหารส่วนตำบลแม่ปะ ตำบลแม่ปะ และองค์การบริหารส่วนตำบลพระธาตุผาแดง ตำบลพระธาตุผาแดง
ทิศใต้ ติดต่อกับเทศบาลตำบลแม่ตาว ตำบลแม่ตาว
ทิศตะวันตก ติดต่อกับเทศบาลตำบลท่าสายลวด ตำบลท่าสายลวด
มีระยะทางห่างจากตัวเมืองสำคัญ ๆ ดังนี้
กรุงเทพมหานคร ประมาณ 509 กิโลเมตร
อำเภอเมืองตาก และจังหวัดตาก ประมาณ 87 กิโลเมตร
เมืองเมียวดี ประเทศพม่า ประมาณ 7 กิโลเมตร
ตำบลแม่กุ ประมาณ 10 กิโลเมตร
ตำบลพะวอ ประมาณ 15 กิโลเมตร
ตำบลแม่ตาว ประมาณ 5 กิโลเมตร
ตำบลแม่กาษา ประมาณ 20 กิโลเมตร
ตำบลท่าสายลวด ประมาณ 6 กิโลเมตร
ตำบลแม่ปะ ประมาณ 5 กิโลเมตร
ตำบลมหาวัน ประมาณ 20 กิโลเมตร
ตำบลด่านแม่ละเมา ประมาณ 25 กิโลเมตร
ตำบลพระธาตุผาแดง ประมาณ 3 กิโลเมตร
เนื้อที่

มีพื้นที่ประมาณ 27.20 ตารางกิโลเมตร หรือประมาณ 17,000 ไร่ ลักษณะภูมิประเทศเป็นที่ราบลุ่มเชิงเขา ทิศตะวันออกเป็นเทือกเขาถนนธงชัย ภายในเขตเทศบาลมีลำห้วยแม่สอดไหลผ่านตัวเมือง
การปกครองส่วนท้องถิ่น

ตำบลแม่สอดยุบและยกเลิกหมู่บ้าน ตั้งแต่ ปี พ.ศ. 2482 ต้นมา แบ่งเขตการปกครองย่อยเป็น 19 ชุมชน ได้แก่ ชุมชนประชารักษ์, ชุมชนบ้านทุ่ง, ชุมชนร่วมแรง, ชุมชนวัดหลวง, ชุมชนร่วมใจ, ชุมชนสันต้นปิน, ชุมชนดอนไชย, ชุมชนสองแคว 1, ชุมชนบัวคูณ, ชุมชนสองแคว 2, ชุมชนตาลเดี่ยว, ชุมชนอิสลาม, ชุมชนมณีไพรสณฑ์, ชุมชนบ้านเหนือสามัคคี, ชุมชนชุมพลพัฒนา, ชุมชนอินทรคีรี 1, ชุมชนราษฎรบูรณะ (สักทอง), ชุมชนจ๊อกจอสามัคคี, และชุมชนแม่สอดวิลล่า
การปกครองส่วนท้องถิ่น > องค์การปกครองส่วนท้องถิ่น

การปกครองในตำบลแม่สอด มิได้มีฐานะเริ่มแรกเป็นสภาตำบล หรือองค์การบริหารส่วนตำบล แต่ถูกจัดตั้งครั้งแรกเป็นเทศบาลตำบลแม่สอด จังหวัดตาก เมื่อวันที่ 30 กันยายน พ.ศ. 2482 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (ร.7) ต่อมาปี พ.ศ. 2544 เปลี่ยนแปลงฐานะเทศบาลตำบลแม่สอดจัดตั้งเป็นเทศบาลเมืองแม่สอด เมื่อวันที่ 9 พฤศจิกายน พ.ศ. 2544 และเมื่อวันที่ 28 มกราคม พ.ศ. 2553 ได้เปลี่ยนแปลงฐานะเทศบาลเมืองแม่สอดจัดตั้งเป็นเทศบาลนครแม่สอด เพื่อรองรับความก้าวหน้าของการกระจายอำนาจสู่ท้องถิ่นในรูปแบบ นครแม่สอด ต่อไป
เทศบาลนครแม่สอด ในปัจจุบันจึงรับผิดชอบบริหารงานของตำบลแม่สอดทั้งตำบล
การคมนาคม > ทางบก

ถนนสายหลัก ได้แก่
ถนนสายเอเซีย หรือถนนตาก-แม่สอด (ทางหลวงแผ่นดินหมายเลข 12) หรือ(ทางหลวงแผ่นดินหมายเลข 105) เดิม
ถนนแม่สอด-แม่ระมาด (ทางหลวงแผ่นดินหมายเลข 105)
ถนนแม่สอด-อุ้มผาง (ทางหลวงแผ่นดินหมายเลข 1090)
ถนนแม่สอด-แม่ตาว
ถนนแม่สอด-ค้างภิบาล
ถนนอินทรคีรี
ถนนประสาทวิถี
ถนนศรีพานิช
ถนนบัวคูณ
ถนนชิดวนา
ถนนชิดลม
ถนนสมัครสรรพการ
ถนนราษฎร์อุทิศ
ถนนสวรรค์วิถี
ถนนราชการราษฎรดำริ 1
ถนนเย็นอากาศ
ถนนบ้านทุ่ง